Abas Ekbal Aštijani

**Abas Ekbal Aštijani** (; Aštijan, 1896. ili 1897. – Rim, 10. 2. 1956), iranski historičar, prevodilac, historičar književnosti, diplomat, autor i profesor.

## Biografija
Ekbal je rođen 1314. AH (1896. ili 1897. AD) u Aštijanu, gradiću pokraj Araka, u siromašnoj porodici čuvara hamama. S ciljem da poveća porodičnu zaradu još u djetinjstvu počeo je raditi kao tesar, no zbog želje za učenjem i uz majčinu potporu upisao se u osnovnu školu sa 14 godina. Zajedno s porodicom 1909. preselio se u Teheran i ubrzo su se sprijateljili s porodicom Nadžmabadi, zahvaljujući čijoj se pomoći upisao u školu Šerkat-e Golestan. Obrazovanje je nastavio na Dar al-Fonunu i nakon diplomiranja oko 1919. prvo se na istom zaposlio kao pomoćni bibliotekar, a potom kao predavač perzijskog jezika.

Za vrijeme rada na Dar al-Fonunu upoznao se s književnim velikanima kao što su M. A. Forugi, A. Forugi, M. Nadžmabadi, A. Karib, G. H. Rahnema i A. R. Bogajeri, pod čijim je utjecajem ostao sve do svoje smrti. Sastavio je nekoliko studentskih udžbenika koji su postali standardnima još dugi niz godina, a zbog učenosti koju je demonstrirao u tim knjigama, kao i u člancima vodećih književnih časopisa tog doba (*Daneškada*, *Nov-Bahar*, *Forug-e Tarbijat*, *Usul-e Talim*, *Kava* i *Iranšaher*), postavljen je za predavača na Učiteljskom fakultetu (Dar al-Mo'alemin). Među njegovim studentima na toj instituciji bili su M. Minovi, H. Jagmai i F. Šadman, kasnije istaknuti naučnici.

Istovremeno, na vojnoj školi predavao je i historiju, geografiju i perzijsku književnost. Godine 1924. Vojno vijeće (Šura-je Nezam) poslalo ga je u Pariz gdje je služio kao sekretar iranske vojne delegacije u Francuskoj i nadgledao napredovanje iranskih studenata na tamošnjoj vojnoj akademiji. Ekbal je iskoristio ovu priliku za studij na Sorbonni i stekao je titulu prvostupnika književnosti. U Parizu je upoznao istaknutog učenjaka M. Kazvinija i usvojio njegovu pedantnu metodologiju.

Godine 1929. vratio se u Iran i narednih pet godina bio je izrazito produktivan – objavio je više knjiga i članaka, uključujući knjige na kojima je radio za vrijeme boravka u Parizu. Na Firdusijevom mileniju održanom 1934. godine (1000. obljetnica pjesnikova rođenja) bio je članom iranske delegacije, a godinu dana kasnije primio je državnu stipendiju za studij u Evropi. Godine 1936. vratio se u Iran i postao profesor na novoosnovanom Univerzitetu u Teheranu, te stalni član Iranske akademije (Farhangestan-e Iran).

Jedno od najbitnijih Ekbalovih postignuća bilo je osnivanje *[[Jadgar (časopis)|Jadgara]]* (1944), mjesečnog časopisa čiji su se prvi brojevi bavili uglavnom društvenim i edukacijskim temama, ali kasnija izdanja bila su posvećena naučnim člancima i osvrtima o književnosti i historiji. *Jadgar* je izlazio pet godina i ostao je upamćen kao jedan od najinformativnijih časopisa ikad izdanih u Iranu. Godine 1949. Ekbal je imenovan iranskim kulturnim atašeom prvo u Turskoj, a nakon toga u Italiji. Umro je u Rimu obnašajući tu dužnost 1956. i sahranjen je u Mauzoleju Abdulazima Hasanija u Raju, na jugu Teherana. Ostao je neženja do kraja života. Zbirke Ekbalovih djela objavljene su od strane I. Afšara u četiri toma (1969–1990) odnosno M. Dabirsijakija u šest tomova, a velik dio njegovog književnog opusa čuva se u centralnoj biblioteci Teheranskog univerziteta.

## Opus
;Studije

* *Kabus-e Vošmgir-e Zijari*, Berlin, 1923
* *Šarh-e hal-e Abdulah b. Mokafa*, Berlin, 1927
* *Hanadan-e Novbahti*, Tehran, 1932
* *Tarih-e mofasal-e Iran az estila-je Mogol ta elan-e Mašrutijat I: Az hamla-je Čengiz ta taškil-e davlat-e timuri*, Tehran, 1933 (preštampano 1962)
* *Tarih-e ektešafat-e džografijai va tarih-e elm-e džografija*, Tehran, 1935
* *Motala'at-e dar bara-je Bahrain va džazajer va savahel-e Halidž-e Fars*, Tehran, 1949
* *Vezarat dar ahd-e salatin-e bozorg-e saldžuki* (ur. M.-T. Danešpažuh i J. Doka), Tehran, 1959
* *Mirza Taki-kan Amir-e Kabir* (ur. I. Afšar), Tehran, 1961
* *Tarih-e džavaher dar Iran*, FIZ 9, str. 5-45, 1961

;Uređeni tekstovi

* Ibn Motaz: *Tabakat al-šoara al-mohadetin* (arapski), GMS 13, London, 1929
* Rašid Vatvat: *Hadaek al-sehr fi dakaek al-šer*, Tehran, 1930
* Abul-Ma'ali Muhamed al-Huseini: *Bajan al-adjan*, Tehran, 1933
* Ibn Šahrašub: *Ma'alem al-ulama*, Tehran, 1934
* Morteza b. Daj Razi: *Tabserat al-avam fi marefa makalat al-anam*, Tehran, 1934
* Hendušah b. Sandžar Nahdžavani: *Tadžareb al-salaf*, Tehran, 1934
* Abu Mansur Talebi: *Tatema al-jatima* (arapski), Tehran, 1934
* Firdusi: *[[Šahnama]]* (ur. Boruhim), 2-6. tom, Tehran, 1935
* Amir Moezi: *Divan*, Tehran, 1940
* Asadi Tusi: *Logat-e fors*, Tehran, 1941
* Nizam al-Mulk: *Sijasatnama*, Tehran, 1941
* Ibn Isfandijar: *Tarih-e Tabarestan*, Tehran, 1941
* Ubajd Zakani: *Kolijat*, Tehran, 1942
* Mirza Muhamed Kalantar: *Ruznama-je Mirza Muhamed Kalantar-e Fars*, Tehran, 1946
* Šarafudin Rami: *Anis al-ošak*, Tehran, 1946
* Džahangir Mirza: *Tarih-e nov*, Tehran, 1948
* Moinudin Širazi: *Šad al-ezar fi hat al-avzar an zovar al-mazar* (arapski, kour. M. Kazvini), Tehran, 1949
* Nasrudin Kermani: *Semt al-ola lel-hazra al-olija*, Tehran, 1949
* Mirza Muhamed-Halil Maraši Safavi: *Madžma al-tavariko*, Tehran, 1949
* Husein b. Abil-Reza Avi: *Tardžama-je Mahasen Isfahan-e Mafaruhi*, Tehran, 1949
* Montadžabudin Džovajni: *Atabat al-kataba* (kour. M. Kazvini), Tehran, 1950
* Hamidudin Ahmad b. Hamed Kermani: *Al-Mozaf ela badaje al-azman fi vakaje Kerman*, Tehran, 1952
* Muhamed Gazali: *Fazael al-anam men rasael Hodžat al-Islam*, Tehran, 1954
* *Šarh-e Kasida-je ajnija-je Ibn Sina*, MDAT 1/4, 1954
* Hakim Avhadudin Tabib Razi: *Dajl-e Sajr al-ebad-e Sanai*, Tehran, 1955
* Abu Mansur Talebi: *Tatema al-jatima* (arapski), Tehran, 1934

;Prijevodi

* Pierre Amédée Jaubert: *Jadaštha-je ženeral Terezel ferestada-je Napelon be samt-e Hend* (izvornik: "Une notice sur le Ghilan et le Mazandaran par M. le Colonel Trézel" u *Voyage en Arménie et en Perse*), Tehran, 1929
* Alfred de Gardane: *Mamurijat-e ženeral Gardan dar Iran* (izvornik: *Mission du Général Gardane en Perse sous le Premiér Empire*), Tehran, 1931
* Reginald Stuart Poole: *Tabakat-e salatin-e Islam* (izvornik: *The Coins of the Shahs of Persia*), Tehran, 1933
* Muhamed b. Zakarija Razi: *Sirat-e falsafi-je Razi* (izvornik: *Al-Sirat al-falsafija*), Tehran, 1936
* Jean-Baptiste Feuvrier: *Se sal dar darbar-e Iran az 1306 ta 1309 kamari* (izvornik: *Trois ans à la cour de Perse*), Tehran, 1947

## Reference

## Vanjske veze
*  Abas Ekbal Aštijani u Velikoj islamskoj enciklopediji (CGIE)